The Pilgrimage Play

The Pilgrimage Play er et amerikansk historisk-religiøst drama fra 1949 regissert av Frank R. Strayer. Manuset ble skrevet av en ukreditert Arthur Pierson. Det var basert på Christine W. Stevensons teaterstykke The Pilgrimage Play. I rollene ses blant andre Nelson Leigh, Stephen Chase og Leonard Penn.

Innspillingsfakta 
Filmen ble spilt inn fra slutten av august til begynnelsen av september 1949.

Fakta om filmen 
I rulleteksten i begynnelsen av filmen står følgende utsagn: «Basert på livet til Jesus Kristus, slik det blir presentert av Hollywood Bowl Association gjennom Pilgrimage Play Foundation in Hollywood, California».

Hollywood Reporter meddelte i mai 1949 at Ralph Ravenscroft hadde inngått en avtale med Hollywood Bowl Assocation om å lage en fargefilmversjon i 35 mm-format av teaterstykket The Pilgrimage Play. Norskfødte Arthur Pierson ble oppgitt som filmens regissør. Ravencrofts bidrag til den ferdige filmen, om det var noe i det hele tatt, er uavklart.

Stykket ble uroppført 27. juni 1920 i et frilufts-amfiteater tvers overfor Hollywood Bowl. Etter at området ble ødelagt av en brann, ble et permanent teater oppført i 1931. Det ble etter en tid donert til Los Angeles fylke. The Pilgrimage Play ble oppført nesten hvert år fram til 1964, da fylkets innblanding i religiøst teater ble bestridd gjennom et søksmål. 

Oppførelsen av stykket i 1949 markerte Nelson Leighs niende sesong i rollen som Jesus Kristus. De fleste som spilte i sceneversjonen, inkludert Leigh, Stephen Chase, Leonard Penn, Richard Hale og Fiona O'Shiel, gjenskapte sine roller i filmutgaven.

Selv om stykket ble filmet i 16 mm-format og den primære hensikten var å vise filmen i kirker, skrev Hollywood Reporter at kopier i 35 mm-format var blitt laget for visninger i «kunstkinoer i [USA] og muligens i England».

Ifølge en artikkel i Hollywood Reporter fra mai 1949 skulle en tredjedel av filmens inntekter skulle gå til Pilgrimage Play Foundation, som finansierte de årlige oppsetningene av stykket. The Copyright Catalog oppgav at en «katolsk versjon» av denne «protestantiske versjonen» ble utgitt under tittelen Upon This Rock.

Handling 
I år 64 starter den romerske keiseren Nero med forfølgelsen av kristne for deres tro. Han dømmer én av Jesu apostler, Simon Peter, til døden. Simon Peter forteller to cellekamerater om hendelser fra Jesu liv og innleder med hans fødsel.

Rolleliste 
(Kun krediterte)

Nelson Leigh - Jesus fra Nazareth
Stephen Chase - Simon Peter
Leonard Penn - Judas Iskariot
Richard Hale - Pontius Pilatus
Tudor Owen - Nikodemus
John Doucette - Sadok
Gene Cates - Johannes, den elskede disippel
Earl Smith - Blind tigger
Fiona O'Shiel - Maria Magdalena
Helen Wood - Moder Maria
Crane Whitley - Longinus
John Parrish - Døperen Johannes
C. Montague Shaw - Kaifas
King Donovan - Shealtiel
Wendy Howard - Marta
Helen Glover - Maria fra Betania
Elizabeth Harrower - Kvinnen fra Samaria

Referanser

Eksterne lenker 
 

Historiske filmer fra USA
Filmer om religion
Engelskspråklige filmer
Filmer fra 1949